Legal Document

Category: 360

Text:
24. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1105021/2923/0001 της 2/3 Οκτ. 1989 (ΦΕΚ Β΄738) Ρύθμιση λειτουργικών θεμάτων Σώματος Ορκωτών Εκτιμητών (ΣΟΕ). Έχοντας υπόψη: 1.Τις διατάξεις: Σελ. 196,426(δ) Τεύχος 1446 Σελ. 64 α)Του άρθρ. 15 του Νόμ. 820/1978 «Περί μέτρων δια την περιστολή της Φοροδιαφυγής και άλλων τινών συναφών διατάξεων» (ΦΕΚ Α/78). β)Της παρ. 4 του άρθρ. 40 του Νόμ. 1473/1984 «Μεταρρυθμίσεις στην άμεση και έμμεση φορολογία και άλλες διατάξεις» (ΦΕΚ 127/Α/1984). γ)Του Νόμ. 1558/1985 Κυβέρνηση και Κυβερνητικά Όργανα (ΦΕΚ 137/Α/1985). δ)Του Π.Δ. 284/1988 «Οργανισμός Υπουργείου Οικονομικών» (ΦΕΚ 128/Α/1988). ε)Του Π.Δ. 278/1988 «Οργανισμός Υπουργείου Δικαιοσύνης» (ΦΕΚ 126/Α/1988). 2.Την αριθ. 4786/1987 απόφαση του Συμβουλίου της Επικρατείας κατ’ εκτέλεση της οποίας οι υπάλληλοι του Σώματος Ορκωτών Εκτιμητών και το βοηθητικό προσωπικό διορίστηκαν σύμφωνα με τις διατάξεις του Νόμ. 1476/84 «Διορισμός σε μόνιμες θέσεις…» (ΦΕΚ 136/Α/1984) στην Κεντρική Υπηρεσία του Υπουργείου Οικονομικών, οι μεν δακτυλογράφοι σε θέσεις του Κλάδου ΔΕ2 δακτυλογράφων, το δε βοηθητικό προσωπικό σε θέσεις του κλάδου ΥΕ, χωρίς όμως να καταταχθούν στους αντίστοιχους κλάδους του Π.Δ. 284/1988. 3.Το γεγονός, ότι για την απροσδόκητη αντιμετώπιση των λειτουργικών δαπανών του Σώματος Ορκωτών Εκτιμητών επιβάλλεται η τακτική και κατά πάγιο τρόπο επιχορήγηση αυτού από τον Κρατικό Προϋπολογισμό με σταθερό κατ’ έτος χρηματικό ποσό, το οποίο ανάλογα με τα έσοδα και τις δαπάνες αυτού αυξάνεται στο τέλος του οικονομικού έτους. 27.Β.ζ.24 Μέτρα κατά της Φοροδιαφυγής 4.Την ανάγκη ρυθμίσεως θεμάτων του προσωπικού του Σώματος Ορκωτών Εκτιμητών, αποφασίζουμε: Άρθρ.1.-(Αντικαθίσταται η παρ. 4 άρθρ. 40 Νόμ. 1473/1984, ΦΕΚ Α΄127, ανωτ. αριθ. 18) Άρθρ.2.-Επιτρέπεται, όπως με αποφάσεις των Υπουργών Δικαιοσύνης και Οικονομικών, που δημοσιεύονται στην Εφημερίδα της Κυβέρνησης, αναπροσαρμόζεται η κατά το άρθρ. 11 του Π.Δ. 279/1979 «Περί του τρόπου διοικήσεως και λειτουργίας του Σώματος Ορκωτών Εκτιμητών» (ΦΕΚ 81/Α/1979) δαπάνη εκτίμησης. «Άρθρ.3.-Οι υπάλληλοι των κλάδων ΔΕ Δακτυλογράφων-Στενογράφων και ΥΕ Προσωπικού Καθαριότητας, που υπηρετούν στο Σώμα Ορκωτών Εκτιμητών και υπάγονται στην αρμοδιότητα της Διεύθυνσης Διοικητικού του Υπουργείου Οικονομικών, παρέχουν εφεξής τις υπηρεσίες τους στις προβλεπόμενες, από τις ισχύουσες κάθε φορά οργανικές διατάξεις του Υπουργείου Οικονομικών, θέσεις των αντίστοιχων κλάδων τους». Το άρθρ. 3 αντικαταστάθηκε ως άνω από την παρ. 2 άρθρ. 11 Νόμ. 2771/15-16 Δεκ. 1999 (ΦΕΚ Α΄280) Τόμ. 25 σελ. 106,23 και ισχύει από 16.12.1999 σύμφωνα με το άρθρ. 16 του ίδιου νόμου. Άρθρ.4.-Καταργείται από την έναρξη ισχύος της παρούσας απόφασης κάθε άλλη γενική ή ειδική διάταξη που ρυθμίζει διαφορετικά το θέμα της επιχορήγησης του Σ.Ο.Ε. Άρθρ.5.-Η απόφασή μας αυτή, που ισχύει από τη δημοσίευσή της στην Εφημερίδα της Κυβέρνησης να κυρωθεί με νόμο. Η άνω απόφαση κυρώθηκε και έχει ισχύ νόμου από τη δημοσίευσή της από το εδάφ. α της παρ. 1 άρθρ. 51 Νόμ. 1882/1990 (ΦΕΚ Α΄43), κατωτ. αριθ. 27.